། །གྲུབ་ཆེན་
གཞུང་བཟང་གངས་རི་ལས་འདས་པ། །བླ་མའི་མན་ངག་རབ་དཀར་དབུ་བ་
ཡི། །ཕྲེང་མཛེས་སྡེབ་པ་བདག་གིས་བཤད་པར་བྱ། །དེ་ལ་ཡང་འཕགས་པ་སྒྱུ་
འཕྲུལ་དྲ་བའི་རྒྱུད་ཆེན་(༢ན) པོ་ཁྲི་དྲུག་སྟོང་པའི་ཏིང་ངེ་འཛིན་གྱི་དྲ་བའི་་
ལེའུ་ལས་ཕྱུང་བ་འཕགས་པ་འཇམ་དཔལ་གྱི་དོན་དམ་པའི་མཚན་ཡང་དག་
པར་བརྗོད་པ་ཞེས་བྱ་བའི་རྒྱུད་འདི་ལ་བླ་མེད་དུ་བཀྲལ་བ་དང་། ཿ རྣལ་
འབྱོར་རྒྱུད་དུ་བཀྲལ་བའི་སྲོལ་ཆེན་པོ་གཉིས་སོ། ། ཕྱི་མ་ལ་རྗེ་བཙུན་འཇམ་
- 408 -

གསང་ལྡན་དཀྱིལ་ཆོག་སྙིང་པོ་ཉེར་བསགས།
པའི་དབྱངས་ཀྱི་སྤྲུལ་པར་ཡང་ཁ་ཅིག་བྱེད་ཅིང་། ཁ་ཅིག་རྗེ་བཙུན་གྱིས་
དངོས་སུ་བྱིན་གྱིས་བརླབས་པས་མཆོག་གི་དངོས་གྲུབ་བརྙེས་པར་ཉི་ཟླ་ལྟར་
གྲགས་པའི་སློབ་དཔོན་ཆེན་པོ་འཇམ་དཔལ་གྲགས་པས་མཛད་པའི་མཚན་་་
བརྗོད་འགྲེལ་ཆེན་དང་། དེའི་རྗེས་སུ་འབྲངས་པ་ལ་ནམ་མཁའ་དྲི་མེད་ཆེ་བ་
དང་། ཆོས་ཀྱི་དབྱིངས་གསུང་གི་དབང་ཕྱུག་ཏུ་གྲགས་པ་འགྲེལ་པ་ཆེ་བའི་
སྐོར་དང་། སློབ་དཔོན་འཇམ་དཔལ་གྲགས་པ་དེ་ཉིད་ཀྱི་སློབ་མ་ནོར་བུ་གླིང་
དུ་མཚན་བརྗོད་ཀྱི་སྒྲུབ་པ་མཛད་པའི་དངོས་གྲུབ་བརྙེས་པ་ནོར་བུ་གླིང་པ་་་་
ཆེ་བ་ཞེས་ཀྱང་བྱ། མུ་སྟེགས་ཀྱིས་བར་ཆད་བརྩམས་པས་སྐུ་སྣ་ཚོགས་པར་
སྤྲུལ་ནས་གླགས་མི་རྙེད་པར་མཛད་པས་སྣ་ཚོགས་གཟུགས་ཞེས་ཀྱང་བྱ།
ཐུགས་རྗེས་འགྲོ་དོན་མཛད་ཚུལ་མཚུངས་པ་མེད་པས་ཉི་མ་དང་ཟླ་བ་ལྟ་་་་་་
བུའི་སློབ་དཔོན་ཞེས་ཀྱང་བྱ། གསང་མཚན་སྒེག་པའི་རྡོ་རྗེ་དང༌། མཚན་
དངོས་དཔལ་ལྡན་བྱང་ཆུབ་མཆོག་གི་སྐལ་བ་དང་ལྡན་པ་ཞེས་བྱ་བ།
བཙུན་འཇམ་པའི་དབྱངས་ཀྱིས་དངོས་སུ་རྗེས་སུ་བཟུང་ནས་དངོས་གྲུབ་་
བརྙེས་པ་( ༢བ) དེས་མཛད་པའི་མཚན་བརྗོད་ཀྱི་འགྲེལ་པ་སྔགས་དོན་རྣམ་་
སྒྲུབ་ཐབས་གསང་ལྡན། དཀྱིལ་མཆོག་ཡོན་ཏན་འབྱུང་བ།
ལྔར་གྲགས་པ་མཛད་པའི་རྗེས་སུ་འབྲངས་པ་འགྲེལ་པ་བར་པའི་སྐོར། ཡང་
གཟིགས།
མཚན་བརྗོད་ཀླགས་པའི་སྒོམ་ཁོག །སྦྱིན་སྲེག་གི་ཆོས་ཏེ་སྒེག་རྡོར་གྱི་ཆོས་
འཇམ་དཔལ་གྱི་སྤྲུལ་པར་གྲགས་པ་སློབ་དཔོན་འཇམ་དཔལ་བཤེས་གཉེན་་་
གྱིས་མཛད་པའི་མཚན་བརྗོད་འགྲེལ་ཆུང་དང་། དེས་མཛད་པའི་ནམ་མཁའ་
དྲི་མེད་ཆུང་བར་གྲགས་པའི་རིགས་བསྡུས་དང༌། རིགས་སོ་སོའི་དཀྱིལ་ཆོག་
སོགས་རྗེས་སུ་འབྲངས་པ་འགྲེལ་པ་ཆུང་བའི་སྐོར་ཏེ། དེ་ལྟར་སྲོལ་ཆེ་བ་
མཚན་བརྗོད་སྐོར་གསུམ་དང༌། གཞན་ཡང་མཚན་བརྗོད་རྣལ་འབྱོར་རྒྱུད་
དུ་བཀྲལ་བ་སློབ་དཔོན་ཨ་ཝ་དྷཱུ་ཏི་བས་མཛད་པའི་འགྲེལ་ཆུང་དང་། དེའི་
- 409-

མཁས་གྲུབ་རྗེའི་གསུང་འབུམ།
ལུགས་འཇམ་དཔལ་སྒྱུ་འཕྲུལ་དྲ་བའི་དཀྱིལ་འཁོར་གྱི་ཆོ་ག་ལ་སོགས་པ་ཅི་་
རིགས་པར་ཡོད་པ་ལས་འདིར་ནི་འགྲེལ་པ་བར་པའི་ལུགས་གསང་ལྡན་གྱི་
ཆོ་ག་བཤད་པར་བྱ་ལ། དེ་ལ་སློབ་དཔོན་གྱིས་རིགས་སོ་སོ་བའི་དཀྱིལ་འཁོར་
དྲུག །རིགས་བསྡུས་པའི་དཀྱིལ་འཁོར་དང་བཅས་པ་གསུངས་ཤིང་།
སོ་སོ་
བ་དྲུག་ནི་རྣམ་སྣང་གི་དཀྱིལ་འཁོར། མི་བསྐྱོད་པའི་དཀྱིལ་འཁོར། རིན་
འབྱུང་གི་དཀྱིལ་འཁོར། འོད་དཔག་མེད་ཀྱི་དཀྱིལ་འཁོར། དོན་གྲུབ་ཀྱི་
དཀྱིལ་འཁོར། བྱང་སེམས་རྡོ་རྗེའི་དཀྱིལ་( ༣ན) འཁོར་རྣམས་སོ། །རིགས་
བསྡུས་ལ་སྒོ་ཉིས་སྦྲག་དང་། སྒོ་སུམ་སྦྲག་བྱས་པ་གཉིས་ཡོད་པའི་དང་པོ་
འགྲེལ་པ་དང་སྒྲུབ་ཐབས་ལས་གསུངས་པ་ལ། གཉིས་པ་དཀྱིལ་ཆོག་ལས་
གསུངས་སོ། །དེ་གཉིས་ལ་ནི་སློབ་དཔོན་གྱིས་རྡོ་རྗེ་དབྱིངས་ཀྱི་དཀྱིལ་འཁོར་
ཞེས་པའི་ཐ་སྙད་ཀྱང་མཛད་དེ། ཉིས་སྦྲག་གི་གཙོ་བོ་རྣམ་པར་སྣང་མཛད་
ཆེན་པོར་འགྲེལ་པ་དང་སྒྲུབ་ཐབས་སུ་གསུངས་ལ། སུམ་སྦྲག་གི་གཙོ་བོ་རྣམ་
སྣང་གངས་ཆེན་མཚོར་དཀྱིལ་ཆོག་ཏུ་གསུངས་སོ། །དེ་གཉིས་ཀའང་བྱེ་མ་
ལུང་པ་ཞལ་བཞི་ཕྱག་བརྒྱད་པར་འདོད་ལ། མཁས་པ་ཁ་ཅིག་ཞལ་བཞི་པར་
སློབ་དཔོན་གྱི་གཞུང་ལས་མ་བཤད་པས་ཞལ་གཅིག་པར་བྱའོ་ཞེས་འཆད་དོ།།
ཞལ་གཅིག་པར་སློབ་དཔོན་གྱི་གཞུང་ལས་མ་བཤད་ཅིང་ཞལ་བཞི་པར་མ་་་་
བཤད་པ་མ་གྲུབ་སྟེ། འགྲེལ་པར། ཀུན་ཏུ་ཞལ་སངས་རྒྱས་བཞིའི་གདན་གྱི་
སྦྱོར་བས་གནས་པ། ཞེས་བྱ་བའི་ཀུན་ཏུ་ཞལ་ནི་ཕྱོགས་བཞི་པོ་ཀུན་ན་ཞལ་
འཁོར་མར་ཡོད་པ་ལ་བྱ་དགོས་ལ། སྒྲུབ་ཐབས་ལས་རྣམ་ཐར་བཞི་ལྡན་ཀུན་
ཏུ་ཞལ། ཞེས་གསུངས་པའི་ཕྱིར། དེས་ན་ཞལ་བཞི་པར་འཐད་ལ། ཕྱག་
བརྒྱད་པ་ནི་རྣམ་སྣང་མི་བཞི་རྒྱབ་སྤྲོད་ཀྱི་ལུགས་འདིར་ཤོར་བར་སྣང་བས་་་
ཕྱག་གཉིས་པར་བྱ་ཞིང་། སྒེག་རྡོར་གྱི་ལུགས་ལ་རིགས་ལྔ་ལ་ཕྱག་མཚན་གྱི་
བཤད་པ་མི་གསལ་བས། ཕྱག་མཚན་མི་འཇིག་པར་སྔ་མ་རྣམས་འདོད་ཀྱང་།
410

གསང་ལྡན་དཀྱིལ་ཆོག་སྙིང་པོ་ཉེར་བསགས།
གསང་ལྡན་ལས། · འཁོར་གྱི་ལྷ་ཐམས་ཅད་ཆོ་ག་གསུམ་ལས་བསྐྱེད་པར
བཤད་པས་རིགས་བཞི་ལ་རྡོ་རྗེ་སོགས་ཀྱི་ཕྱག་མཚན་འཐད་ལ། རྣམ་སྣང་ལ་
ལུགས་གཞན་( ༣བ)ནས་འབྱུང་བ་ལྟར་རྡོ་རྗེའམ། ཡང་ན་རྣམ་སྣང་གི་རིགས་
ཀྱི་ཡེ་ཤེས་སེམས་དཔའ་འཁོར་ལོ་འཛིན་པར་བཤད་པའི་རིགས་པ་སྦྱར་ན་་་
ལེགས་སོ་ཞེས་རྗེ་ཐམས་ཅད་མཁྱེན་པ་བཞེད་དོ།
།དཀྱིལ་ཆོག་ཏུ་དཀྱིལ་
འཁོར་ནང་མའི་དབུས་ཀྱི་འཁོར་ལོ་ནང་མའི་རྩིབས་བཞི་པ་དང་།
སྒྲུབ་
ཐབས་དང་འགྲེལ་པར་རྩིབས་བརྒྱད་པར་བཤད་པ་ནི་སྒོ་སུམ་སྦྲག་དང་ཉིས་
སྦྲག་སོ་སོ་ཡིན་ལ་རྡོ་རྗེ་སེམས་དཔའ་ལ་སོགས་པའི་ཁ་དོག་དཀྱིལ་ཆོག་དང་་
གསང་ལྡན་གཉིས་མི་མཐུན་པ་ཡང་སྒོ་སྦྲག་གཉིས་ཀྱི་ཁྱད་པར་དང་། བྱང་
སེམས་རྡོ་རྗེའི་དཀྱིལ་འཁོར་གཉིས་ཀྱི་ཁྱད་པར་རོ་ཞེས་རྗེ་བཞེད་ལ་སྒོ་སུམ་་་
སྦྲག་གི་དཀྱིལ་འཁོར་གསུམ་པ་ལ་ལྷ་རྣམ་ལྔར་བྱས་པ་ལ་རིགས་གཞན་ལྔའི་་་
ཡེ་ཤེས་སེམས་དཔའ་ཤ་སྟག་ཚན་པ་ལྔར་བྱས་ནས་འགོད་པར་གསུངས་་་་་་
ཤིང་། རིགས་རེ་རེ་ལ་ལྷ་གྲངས་གསལ་བར་མ་བཤད་པ་ལ། བླ་མ་སྔ་མ་
རྣམས་ལྷ་ང་གསུམ་རེ་ཡིན་ཟེར། མཁས་པ་ཁ་ཅིག་རིགས་སོ་སོ་ལ་ལྔའི་མཚན་
གྱི་གྲངས་ལྟར་བཞེད་ཀྱང་། རྡོ་རྗེ་དབྱིངས་ཀྱི་དཀྱིལ་འཁོར་ལ་ལྷ་ང་བདུན་
།
ཡོད་ཅིང་མཚན་གྱ་དྲུག་ཏུ་འགྲེལ་པར་བཤད་པས། མཚན་གྱི་གྲངས་ཀྱི་ལྷ་
འགོད་པ་མིན་གྱི་ལྷ་ང་དྲུག་རེའམ་ཡང་ན་ང་གཉིས་རེ་བྱ་དགོས་པར་མངོན་་
ནོ་ཞེས་རྗེ་གསུངས་ལ། · རིགས་སོ་སོ་ལ་བྱང་སེམས་རྡོ་རྗེའི་དཀྱིལ་འཁོར་སྒོ་
ཉིས་སྦྲག་དང་། གཞན་ལྔ་སྒོ་རྐྱང་ཡིན་ལ། རིགས་སོ་སོ་བའི་རྣམ་སྣང་ནི་ཞལ་
གཅིག་དང་། བྱང་སེམས་རྡོ་རྗེ་ནི་སྐུ་མདོག་དཀར་པོ་ཞལ་གཅིག་ཕྱག་གཉིས་
ཀྱིས་རྡོ་རྗེ་དང་དྲིལ་བུ་འཛིན་པ་ཡིན་ཅིང་། རིགས་བསྡུས་པ་དང་རིགས་
སོ་སོ་བ་ཐམས་ཅད་ཀྱི་གཙོ་བོའི་ཐུགས་ཁར་སྒོམ་( ༤ན)པའི་དང་པོའི་སངས་་
རྒྱས་ལ་མི་འདྲ་བ་མེད་ལ། དེའི་ཡང་ཐུགས་ཁར་སྒོམ་པའི་ཤེས་རབ་འཁོར་
- 411

མཁས་གྲུབ་རྗེའི་གསུང་འབུམ།
ལོ་ནི་མི་འདྲ་སྟེ། རིགས་བསྡུས་ཀྱི་ཚུལ་དཀྱུས་ཀྱི་སྐབས་སུ་འཆད་པར་འགྱུར་
ལ། རིགས་སོ་སོ་བ་རྣམས་ལ་ནི་གཙོ་བོ་མི་བསྐྱོད་པའི་ཐུགས་ཁར་སྒོམ་
པའི་འཁོར་ལོའི་རྩིབས་རྣམས་ཀྱང་ཁ་དོག་སྔོན་པོ་ལ་རྩིབས་ཐམས་ཅད་ལ་་་་
ཨོཾ་དུཿ ཁ་ཙྪེ་དྭ་ཡ་ཏེ་ན་མཿ ཞེས་པ་འབའ་ཞིག་སྔོན་པོ་བཀོད་པའི་ལྟེ་བར་
རྡོ་རྗེ་རལ་གྲི་སྔོན་པོ་གཞོན་ནུའི་གཟུགས་ཅན་ཟུར་ཕུད་ལྔ་པ་གཡས་རལ་གྲི་་
གཡོན་རྡོ་རྗེ་འཛིན་པ་དང༌། འོད་དཔག་མེད་གཙོ་བོར་བྱས་པའི་ཚེ་ཤེས་རབ་
འཁོར་ལོ་དམར་པོའི་རྩིབས་ཐམས་ཅད་ལ་ཨོཾ་བཛྲ་ཏཱིག་ཡ་ཏེ་ན་མཿ འབའ་
ཞིག་དམར་པོ་བཀོད་པའི་ལྟེ་བར་རྡོ་རྗེ་རྣོན་པོ་དམར་པོ་གཞོན་ནུའི་རྒྱན་་་་་་
ཅན་ཟུར་ཕུད་ལྔ་པ་ཕྱག་གཡོན་ཐུགས་ཀར་པདྨ་བསྣམས་ཤིང་གཡས་རལ་གྲི་
འཕྱར་བ་དབུས་སུ་རྣམ་སྣང་ཞལ་གཅིག་པ་གཙོ་བོར་བྱས་པའི་ཚེ་ཤེས་རབ་་་
འཁོར་ལོ་དཀར་པོའི་རྩིབས་ཐམས་ཅད་ལ་ཨོཾ་པྲཛྙཱ་ཛྙཱ་ན་མུརྟཱ་ཡ་ཏེ་ན་མཿ
འབའ་ཞིག་དཀར་པོར་བཀོད་པའི་ལྟེ་བར་འཇམ་དཔལ་ཤེས་རབ་ཡེ་ཤེས་སྐུ་
མདོག་དཀར་པོ་ཟུར་ཕུད་ལྔ་པ་ཕྱག་གཡོན་འཁོར་ལོ། གཡས་རལ་གྲི་འཛིན་
གཡས་རལ་གྲི་འཛིན་པ།
པ། དོན་གྲུབ་ལ་ཤེས་རབ་འཁོར་ལོ་ལྗང་ཁུ་རྩིབས་ཐམས་ཅད་ལ་ཨོཾ་ཛྙཱ་ན་
ཀཱ་ཡ་ཡ་ཏེ་ན་མཿ འབའ་ཞིག་ལྗང་ཁུར་བཀོད་པའི་ལྟེ་བར་འཇམ་དཔལ་ཡེ་
ཤེས་སྐུ་ཅན་ལྗང་ཁུ། གཡོན་སྣ་ཚོགས་རྡོ་རྗེ།
རིན་འབྱུང་ལ་ཤེས་རབ་འཁོར་ལོ་སེར་པོའི་རྩིབས་ཐམས་ཅད་ལ་ཨོཾ་ཝཱ་གི་ཤཱ་་
ར་ཡ་ཏེ་ན་མཿ འབའ་ཞིག་སེར་པོ་བཀོད་པའི་ལྟེ་བར་ངག་གི་དབང་ཕྱུག་
སེར་པོ་( ༤བ) ཟུར་ཕུད་ལྔ་པ། གཡོན་རིན་པོ་ཆེ་ཐུགས་ཀར་བསྣམས་ཤིང་།
གཡས་རལ་གྲི་འཕྱར་བ་སྟེ། སྔར་རིགས་བསྡུས་སྒོ་སུམ་སྦྲག་གི་ཕྱིའི་ལྷ་སྣམ་
ལ་རིགས་སོ་སོའི་ཡེ་ཤེས་སེམས་དཔའ་འགོད་པར་བཤད་པ་ནི་འཁོར་ལོའི་་་་
ལྟེ་བར་བཀོད་པ་འདི་དག་གོ །མི་བསྐྱོད་པ་སོགས་གང་གཙོ་བོར་གང་སོང་བ་
དེའི་གནས་སུ་རྣམ་སྣང་ཞལ་གཅིག་པ་འགྲོ་ཞིང་འཁོར་ཐམས་ཅད་ལ་སེམས་
- 412-

གསང་ལྡན་དཀྱིལ་ཆོག་སྙིང་པོ་ཉེར་བསགས།
དཔའ་སུམ་བརྩེགས་མི་བྱེད་དོ། །བྱང་སེམས་རྡོ་རྗེའི་ཐུགས་ཀའི་ཤེས་རབ་
འཁོར་ལོ་དཀར་པོའི་རྩིབས་ཐམས་ཅད་ལ་ཨོཾ་ཨ་ར་པ་ཙ་ན་ཡ་ཏེ་ན་མཿ
འབའ་ཞིག་དཀར་པོ་བཀོད་པའི་ལྟེ་བར། ཨ་ར་པ་ཙ་ན་དཀར་པོ་ཟུར་ཕུད་
ལྔ་པ་གཡོན་གླེགས་བམ་ཐུགས་ཀར་འཛིན་ཅིང་གཡས་རལ་གྲི་འཕྱར་བ་སྟེ་་་་
རིགས་སོ་སོ་བ་ཐམས་ཅད་ཀྱི་ཤེས་རབ་འཁོར་ལོ་མུ་ཁྱུད་བཞི་ལྡན་གྱི་མུ་ཁྱུད་
རྣམས་དཀར་པོ། གཞན་ཐམས་ཅད་རྩིབས་བརྒྱད་པ། བྱང་སེམས་རྡོ་རྗེ་ལ་
འགྲེལ་པར་རྩིབས་དགུ་པ་དང་།
སྒྲུབ་ཐབས་སུ་རྩིབས་བརྒྱད་པའི་རྩིབས་
གཅིག་ལ་སྔགས་གཉིས་འགོད་པར་བཤད་ལ། རིགས་བསྡུས་སྒོ་སུམ་སྦྲག་གི་
དཀྱིལ་འཁོར་ནང་མ་དང་། གཉིས་པ་ནི་སྒོ་ཉིས་སྦྲག་གི་དང་མི་འདྲ་བའི་
ཁྱད་པར་གོང་དུ་བཤད་པ་མ་གཏོགས་ལྷག་མ་རྣམས་ནི་འདྲའོ། །རིགས་སོ་
སོ་ལ་བྱང་སེམས་རྡོ་རྗེའི་དཀྱིལ་འཁོར་ནི་སྒོ་ཉིས་སྦྲག་དང་གཞན་རྣམས་སྒོ་་་་
རྐྱང་ཡིན་ཅིང་། . དེ་རྣམས་ཀྱི་ཐིག་ཡོན་ཏན་ཀུན་འབྱུང་ནས་བཤད་པ་ལ་
དཔག་ན། བྱང་སེམས་རྡོ་རྗེའི་དཀྱིལ་འཁོར་གྱི་ལྷ་གྲངས་དང་། འགོད་ཚུལ་
རིགས་བསྡུས་སྒོ་ཉིས་སྦྲག་དང་འདྲ་ཞིང༌། རིགས་སོ་སོ་བ་གཞན་ལྔའི་དཀྱིལ་
འཁོར་ལ་བསྐལ་བཟང་( ༥ན)བཅུ་དྲུག་མི་འགོད་པར་གསལ་ལོ་ཞེས་རྗེ་ཉིད་་་
བཞེད་ལ། སྔ་མ་ཁ་ཅིག་རིགས་སོ་སོ་ལ་བརྟེན་ནས་ཕྱག་མཚན་དུམ་བུར་
འདོན་ན་གཞལ་ཡས་ཁང་སྒོ་རྐྱང་གི་རིགས་ལྔའི་གདན་གྱི་སྟེང་དུ་ཚན་པ་་་་་
ལྔར་བཅད་ནས་འགོད་ཅེས་ཟེར་རོ། །དེ་དག་ནི་འགྲེལ་པ་བར་མའི་དཀྱིལ་
འཁོར་རྣམས་ཀྱི་སྤྱིའི་གོ་བ་རགས་པ་ཙམ་བསྐྱེད་པའི་སྟེང་དུ་བཤད་ལ། དེ་
ལས་ད་ལྟ་ནི་རིགས་བསྡུས་སྒོ་ཉིས་སྦྲག་གི་དབང་དང་ལག་ལེན་ཙམ་དུ་ཟད་་
པས་འདིར་དེའི་ཆོ་ག་བཤད་པར་བྱའོ། །དེ་ལ་གྲུབ་ཆེན་སྒེག་རྡོར་གྱིས་མཛད་
ཁ་
པའི་སྒྲུབ་ཐབས་གསང་ལྡན་དུ་མི་གསལ་བ་གསལ་བར་བྱེད་པ་དང་།
འགེངས་དགོས་པ་ནི་དཀྱིལ་ཆོག་ཡོན་ཏན་ཀུན་འབྱུང་གི་བསྙེན་པའི་སྐབས་་
པ་
- 413-

མཁས་གྲུབ་རྗེའི་གསུང་འབུམ།
ན་མང་དུ་ཡོད་པས་དེ་གཉིས་ལེགས་པར་བསྒྲིགས་པ་དང་འགྲེལ་པ་སྔགས་་་་
དོན་རྣམ་གཟིགས་ལས་ཀྱང་ཤེས་དགོས་པ་འགའ་རེ་ཡོད་པ་ལ།
དེ་དག་
མ་བསྒྲིགས་པར་གསང་ལྡན་གྱི་དོན་བཤད་པས་སློབ་དཔོན་གྱི་གཞུང་དེ་དག་
དང་མི་མཐུན་པ་མང་དུ་བྱུང་འདུག་པའི་རིགས་དེ་དག་བསྒྲིགས་ནས་སློབ་་་་་
དཔོན་རང་ཉིད་ཀྱི་གཞུང་དང་མཐུན་པར་བཤད་པར་བྱའོ་ཞེས་བདག་གི་རྗེ་
ཐམས་ཅད་མཁྱེན་པ་གསུང་ངོ་། །དེ་ཡང་ཐོག་མར་སྒྲུབ་ཐབས་ཀྱི་སྐབས་
སུ་སློབ་དཔོན་གྱི་གཞུང་དང་མི་མཐུན་པར་བྱེད་པ་དོར་ནས་གཞུང་དེ་དག་་་་
དང་མཐུན་པར་བྱ་ཚུལ་མདོ་ཙམ་རྗེ་ཉིད་ཀྱི་གསུང་ལྟར་འདིར་སྤྱི་དོན་གྱི་
ཚུལ་དུ་བརྗོད་ན། སློབ་དཔོན་གྱི་སྒྲུབ་ཐབས་སུ། བདག་དང་གནས་བསྲུང་བ་
དང་། རྭ་བ་དང་དྲ་བ་དང་ཕྱོགས་དང་སྟེང་བཅིང་བ་སོགས་བྱ་བར་གསུངས་
ཀྱང་། རང་ལྷ་( ༥བ) འདིར་བསྐྱེད་རྭ་བ་སོགས་འདིས་བྱེད་མ་གསུང་བ་ལ་
ཁ་ཅིག་རང་མེ་ལྟར་འབར་བར་བསྐྱེད་ཅིང་། གནས་བསྲུང་བའི་རྭ་བ་སོགས་
རྡོ་རྗེ་འབྱུང་བ་ལྟར་བྱེད་མོད་ཀྱང་། སློབ་དཔོན་གྱི་དཀྱིལ་ཆོག་ནས་དག་
པ་གསུམ་གྱིས་སྔགས་ཁྲུས་བྱས་ནས་གཤིན་རྗེ་གཤེད་དུ་བྱས་པ་དང་། དེའི་
ཐུགས་ཀའི་ཧཱུཾ་ལས་སྤྲོས་པའི་འོད་ཀྱི་རྭ་བ་སོགས་བྱེད་པར་བཤད་པས་དེ་་་་་
བཞིན་དུ་བྱའོ་ཞེས་གསུང་ངོ་། །ཚོགས་ཞིང་གི་སྐབས་སུ་རང་མེ་ལྟར་འབར་
བ་ཡོངས་སུ་གྱུར་པའི། དང་པོའི་སངས་རྒྱས་ཞལ་ལྔ་ཕྱག་བརྒྱད་པར་སྔ་མ་
དག་འདོད་ཀྱང་། དཀྱིལ་ཆོག་ལས་འཇམ་དཔལ་ཞི་བ་སེར་པོ་ཕྱག་གཉིས་
པར་བསྐྱེད་ནས་ལྕེ་ལག་སོགས་བྱིན་གྱིས་རློབ་པར་སློབ་དཔོན་གྱིས་བཤད་པ་
ལྟར་བྱ་ཞིང་། འདི་ནི་འཕྲིན་ལས་ཀྱི་འཇམ་དཔལ་དང་། ་ ་དང་པོའི་སངས་
རྒྱས་ཀྱི་ངོ་བོར་ཡོན་ཏན་ཀུན་འབྱུང་ནས་བཤད་ལ།
འདིའི་ཕྱག་མཚན་
གསལ་བར་མ་བཤད་ཀྱང་། འགྲེལ་པ་དང་སྒྲུབ་ཐབས་ལས་རིན་པོ་ཆེའི་
རིགས་ཀྱི་ཡེ་ཤེས་སེམས་དཔའི་ཕྱག་མཚན་གཡས་རལ་གྲི་དང་གཡོན་རིན་པོ་
- 414
、“

གསང་ལྡན་དཀྱིལ་ཆོག་སྙིང་པོ་ཉེར་བསགས་
ཆེར་བཤད་པ་ལྟར་བྱ་སྟེ། དེ་ཉིད་བསྡུས་པར་